**สำเนารายงานการประชุมสภาองค์การบริหารส่วนตำบลสร้างถ่อน้อย**

**สมัยสามัญ สมัยที่ 2 ประจำปี 2561**

**วันที่ 8 เดือน พฤษภาคม พ.ศ. 2561 เวลา 09.00 น.**

**ณ ห้องประชุมสภาองค์การบริหารส่วนตำบลสร้างถ่อน้อย**

**ผู้เข้าประชุม 26 คน ผู้ไม่มาประชุม - คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายสุวรรณ์ บุษย์จันทร์ | ประธานสภาฯ | สุวรรณ์ บุษย์จันทร์ |  |
| 2 | นายแฮม สุภชาติ | รองประธานสภาฯ | แฮม สุภชาติ |  |
| 3 | นายทองคำ สายสะอาด | ส.อบต. หมู่.1 | ทองคำ สายสะอาด |  |
| 4 | นายคูณ ละมุล | ส.อบต. หมู่.1 | คูณ ละมุล |  |
| 5 | นายทองพูล เมฆมนต์ | ส.อบต. หมู่.2 | ทองพูล เมฆมนต์ |  |
| 6 | นายสาคร รวมวงค์ | ส.อบต. หมู่.2 | สาคร รวมวงค์ |  |
| 7 | นายบุญ มณีพันธ์ | ส.อบต. หมู่.3 | บุญ มณีพันธ์ |  |
| 8 | นายเทียรชัย สายสุด | ส.อบต. หมู่.3 | เทียรชัย สายสุด |  |
| 9 | นายประดิษฐ์ ศรีมาชัย | ส.อบต. หมู่.5 | ประดิษฐ์ ศรีมาชัย |  |
| 10 | นายลำไย วิริยะพันธ์ | ส.อบต. หมู่.5 | ลำไย วิริยะพันธ์ |  |
| 11 | นายวัลลภ คุณสัตย์ | ส.อบต. หมู่.6 | วัลลภ คุณสัตย์ |  |
| 12 | นายอุดม มีศรี | ส.อบต. หมู่.6 | อุดม มีศรี |  |
| 13 | นายสมพงษ์ อาศัย | ส.อบต. หมู่.7 | สมพงษ์ อาศัย |  |
| 14 | นายถวิล กลมเกลียว | ส.อบต. หมู่.7 | ถวิล กลมเกลียว |  |
| 15 | นายอดุลย์ ยืนสุข | ส.อบต. หมู่.8 | อดุลย์ ยืนสุข |  |
| 16 | นายอุทัย สมบูรณ์ | ส.อบต. หมู่.9 | อุทัย สมบูรณ์ |  |
| 17 | นายวัฒนา สมานพงษ์ | ส.อบต. หมู่.9 | วัฒนา สมานพงษ์ |  |
| 18 | นายสมบัติ อุดมลาภ | ส.อบต. หมู่.10 | สมบัติ อุดมลาภ |  |
| 19 | นายบุญมา มาลาอุตม์ | ส.อบต. หมู่.10 | บุญมา มาลาอุตม์ |  |
| 20 | นายณรงค์ฤทธิ์ สายสะอาด | ส.อบต. หมู่.11 | ณรงค์ฤทธิ์ สายสะอาด |  |
| 21 | นายอุบล กุลวงค์ | ส.อบต. หมู่.11 | อุบล กุลวงค์ |  |
| 22 | นายวิชิต สุขใจ | ส.อบต. หมู่.12 | วิชิต สุขใจ |  |
| 23 | นายสมร มูลเพ็ญ | ส.อบต. หมู่.12 | สมร มูลเพ็ญ |  |
| 24 | นายทองดี บุญปก | ส.อบต. หมู่.13 | ทองดี บุญปก |  |
| 25 | นายสุมล นวลเพ็ญ | ส.อบต. หมู่.13 | สุมล นวลเพ็ญ |  |
| 26 | นายธนิต เสียงใส | เลขานุการสภา อบต. | ธนิต เสียงใส |  |

-2-

**ผู้เข้าร่วมประชุม 9 คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายดาบชัย พิทักษ์เทพสมบัติ | นายก อบต. | ดาบชัย พิทักษ์เทพสมบัติ |  |
| 2 | นายณัฐพล ศิริคุณ | รองนายก อบต. | ณัฐพล ศิริคุณ |  |
| 3 | นายสมศักดิ์ สุนทรพินิจ | รองนายก อบต. | สมศักดิ์ สุนทรพินิจ |  |
| 4 | นางสาวนนทพร สมัครไทย | รองปลัด อบต. | นนทพร สมัครไทย |  |
| 5 | นางสาวอัญญ์พิชญ์ คุณสัตย์ | ผู้อำนวยกองคลัง | อัญญ์พิชญ์ คุณสัตย์ |  |
| 6 | นายมนเทียน กองแก้ว | นายช่างโยธา | มนเทียน กองแก้ว |  |
| 7 | นางจริยา พรมหล่อ | นักวิเคราะห์นโยบายและแผน | จริยา พรมหล่อ |  |
| 8 | นางสาวฐิติพร อุดมลาภ | นักทรัพยากรบุคคล | ฐิติพร อุดมลาภ |  |
| 9 | นายภานุวัฒน์ โสคำภา | ผู้อำนวยการกองการศึกษา | ภานุวัฒน์ โสคำภา |  |

**เริ่มประชุมเวลา 09.00 น**

เมื่อที่ประชุมพร้อมแล้ว ประธานสภาองค์การบริหารส่วนตำบลสร้างถ่อน้อย ได้จุดธูปเทียนบูชาพระรัตนตรัย เลขานุการสภาองค์การบริหารส่วนตำบลสร้างถ่อน้อย อ่านประกาศเรียกประชุมสภาองค์การบริหารส่วนตำบลสร้างถ่อน้อย สมัยสามัญ สมัยที่ 2 ประจำปี พ.ศ. 2561 ตามมติที่ประชุมสภาองค์การบริหารส่วนตำบล สร้างถ่อน้อย สมัยสามัญ ประจำปี พ.ศ. 2560 สมัยแรก เมื่อวันที่ 7 กุมภาพันธ์ 2560 เห็นชอบให้มีการกำหนดสมัยประชุมสามัญ ประจำปี พ.ศ. 2561 โดยกำหนดสมัยสามัญ สมัยที่ 2 ประจำปี พ.ศ. 2561 เริ่มวันที่ 1 พฤษภาคม 2561 มีกำหนด 15 วัน นั้น

บัดนี้ สภาองค์การบริหารส่วนตำบลสร้างถ่อน้อย มีเรื่องพิจารณาในวงงานขององค์การบริหารส่วนตำบลสร้างถ่อน้อย จึงอาศัยอำนาจตามความ ในข้อ 22 แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 จึงเรียกประชุมสภาองค์การบริหารส่วนตำบล สร้างถ่อน้อย สมัยสามัญ ประจำปี พ.ศ. 2561 สมัยที่ 2 ในวันที่ 8 พฤษภาคม 2561 ณ ห้องประชุมองค์การบริหารส่วนตำบลสร้างถ่อน้อย

นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ได้กล่าวเปิดประชุมตามระเบียบวาระต่างๆ ดังนี้

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ได้แจ้งเรื่องให้ที่ประชุมรับทราบดังต่อไปนี้

1.1 แจ้งเรื่องขอลาออกของ นายวิชัย ไชยบุตร ตำแหน่งสมาชิกสภาองค์การบริหารส่วนตำบลสร้างถ่อน้อย หมู่ที่ 4 บ้านคำข่า ตำบลสร้างถ่อน้อย อำเภอหัวตะพาน จังหวัดอำนาจเจริญ มีความประสงค์จะขอลาออกจากสมาชิกสภาองค์การบริหารส่วนตำบลสร้างถ่อน้อย หมู่ที่ 4 เพื่อไปประกอบอาชีพส่วนตัว โดยขอลาออกตั้งแต่วันที่ 23 เมษายน 2561 เป็นต้นไป

**มติที่ประชุม รับทราบ**

-3-

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

**มติที่ประชุม รับรองรายงานการประชุมสมัยสามัญ สมัยแรก ประจำปี 2561**

**เมื่อวันที่ 13 เดือน กุมภาพันธ์ 2561**

**ระเบียบวาระที่ 3 เรื่อง เพื่อทราบ**

**3.1 นายกองค์การบริหารส่วนตำบลสร้างถ่อน้อย รายงานรายรับ – รายจ่าย ประจำปีงบประมาณ พ.ศ. 2561**

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้มอบให้นางสาวอัญญ์พิชญ์ คุณสัตย์ ผู้อำนวยการกองคลัง ชี้แจงรายรับ-รายจ่าย ณ วันที่ 1 กุมภาพันธ์ 2561 – 30 เมษายน 2561 ให้สมาชิกสภาองค์การบริหารส่วนตำบลสร้างถ่อน้อยได้รับทราบ

-นางสาวอัญญ์พิชญ์ คุณสัตย์ ผู้อำนวยการกองคลัง ได้ชี้แจงรายรับ ณ วันที่ 1 กุมภาพันธ์ 2561 – 30 เมษายน 2561 ในหมวดต่างๆ ดังนี้

รายได้ที่จัดเก็บเอง

-หมวดภาษีอากร 251,709.07 บาท

-หมวดค่าธรรมเนียม ค่าปรับ และใบอนุญาต 20,567.00 บาท

-หมวดรายได้จากทรัพย์สิน 91,850.39 บาท

-หมวดรายได้จากสาธารณูปโภคและการพาณิชย์ 211,113.00 บาท

-หมวดรายได้เบ็ดเตล็ด 80,310.00 บาท

-หมวดรายได้จากทุน ………-……. บาท

-หมวดภาษีจัดสรร 4,900953.83 บาท

-หมวดเงินอุดหนุนทั่วไป 4,005,783.00 บาท

**รวมเป็นรายรับจำนวนทั้งสิ้น 9,562,286.29 บาท**

-และได้ชี้แจงรายจ่าย ณ วันที่ 1 กุมภาพันธ์ 2561 – 30 เมษายน 2561 ในหมวดต่างๆ ดังนี้

-รายจ่ายงบกลาง 3,489,986.00 บาท -เงินเดือนและค่าจ้างประจำ 3,595,505.00 บาท

-ค่าตอบแทน 213,550.00 บาท

-ค่าใช้สอย 478,216.00 บาท

-ค่าวัสดุ 485,452.90 บาท

-ค่าสาธารณูปโภค 291,140.34 บาท

-เงินอุดหนุน 130,000.00 บาท

-ค่าครุภัณฑ์ .........-......... บาท

-ค่าที่ดินและสิ่งก่อสร้าง 2,978,744.00 บาท

-จ่ายขาดเงินสะสม 3,500.00 บาท

**รวมเป็นรายจ่ายจำนวนทั้งสิ้น 11,666,094.24 บาท**

-4-

-หลังจากที่ผู้อำนวยการกองคลังได้ขี้แจงแล้ว ได้ให้สมาชิกสภาองค์การบริหารส่วนตำบล สร้างถ่อน้อยได้ซักถามในรายการที่ยังสงสัย มีผู้ซักถามดังนี้

-นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ 12 ได้ซักถามรายจ่ายโครงการขุดลอกหนองจาน หมู่ 2 กับ หมู่ 10 ว่าถูกต้องหรือไม่เป็นโครงการขุดลอกหนองจาน 2 หมู่ 10

-และไม่มีผู้ใดซักถามอีก ประธานสภาฯ จึงได้ขอมติที่ประชุม

**มติที่ประชุม รับทราบ**

**ระเบียบวาระที่ 4 เรื่อง เพื่อพิจารณา**

**4.1 นายกองค์การบริหารส่วนตำบลสร้างถ่อน้อย เสนอร่างแผนพัฒนาท้องถิ่น 4 ปี (พ.ศ. 2561-2564) เพิ่มเติม/เปลี่ยนแปลง ครั้งที่ 1/2561**

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ชี้แจงว่าตามที่ได้มีการประชาคมหมู่บ้านในช่วงเดือนมกราคม 2561 ที่ผ่านมา เพื่อจัดทำแผนเพิ่มเติม/เปลี่ยนแปลงนั้น บัดนี้คณะกรรมการสนับสนุนการจัดทำแผนพัฒนาท้องถิ่นได้รวบรวมแผนจากประชาคมหมู่บ้าน ผ่านการประชุมคณะกรรมการพัฒนาท้องถิ่นและจัดทำประชาคมตำบลแล้ว เมื่อวันที่ 4 พฤษภาคม 2561 จึงได้นำร่างแผนฯมาให้สภาองค์การบริหารส่วนตำบลสร้างถ่อน้อยเห็นชอบต่อไป และได้มอบหมายให้ นางจริยา พรมหล่อ นักวิเคราะห์นโยบายและแผนชำนาญการ ได้ชี้แจงต่อไป

-นางจริยา พรมหล่อ นักวิเคราะห์นโยบายและแผนชำนาญการ ได้ชี้แจงหลักการและเหตุผลในการเพิ่มเติม/เปลี่ยนแปลง แผนพัฒนาท้องถิ่นสี่ปี (พ.ศ. 2561 – 2564 ) (ครั้งที่ 1/2561) ว่าองค์การบริหารส่วนตำบลสร้างถ่อน้อย ได้จัดทำแผนพัฒนาท้องถิ่นและประกาศใช้แผนพัฒนาท้องถิ่นสี่ปี (พ.ศ. 2561 -2564) เมื่อเดือน ตุลาคม พ.ศ. 2559 ไปแล้วนั้น

เนื่องจากองค์การบริหารส่วนตำบลสร้างถ่อน้อย มีความจำเป็นต้องเพิ่มเติม/เปลี่ยนแปลงโครงการตามยุทธศาสตร์การพัฒนาขององค์การบริหารส่วนตำบลสร้างถ่อน้อย เพื่อให้สอดคล้องกับสถานการณ์ปัจจุบันตามภารกิจและอำนาจหน้าที่ และเพื่อเชื่อมโยงโครงการ/กิจกรรม ให้สอดคล้องกับการจัดทำงบประมาณรายจ่ายประจำปี ให้มีความเหมาะสมกับปัญหาและความต้องการของประชาชน ทั้งนี้เพื่อนำไปใช้เป็นกรอบในการพิจารณาจัดสรรงบประมาณดำเนินการโครงการ/กิจกรรมต่างๆ ตามระเบียบกฎหมายต่อไป

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 และ พ.ศ. 2559 (ฉบับที่ 2) กำหนดให้ท้องถิ่นดำเนินการจัดทำแผนพัฒนาท้องถิ่นสี่ปี เพื่อเป็นแนวทางการพัฒนาท้องถิ่น โดยแผนพัฒนาสามารถแก้ไข เพิ่มเติมหรือเปลี่ยนแปลงได้ตามความจำเป็นและความเหมาะสม โดยให้เป็นไปตามระเบียบนี้

ข้อ 22 การเพิ่มเติมหรือเปลี่ยนแปลงแผนพัฒนาท้องถิ่นสี่ปี ให้ดำเนินการตามระเบียบนี้ โดยมีขั้นตอนดำเนินการ ดังนี้

1. คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่นสี่ปีเพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

-5-

2. คณะกรรมการพัฒนาท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

3. ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง

องค์การบริหารส่วนตำบลสร้างถ่อน้อย จึงได้ เพิ่มเติม/เปลี่ยนแปลง โครงการเพื่อบรรจุในแผนพัฒนาท้องถิ่นสี่ปี (พ.ศ. 2561 -2564) เพิ่มเติม/เปลี่ยนแปลง (ครั้งที่ 1/2561)

-ซึ่งบัดนี้ก็ได้จัดทำร่างแผนให้สมาชิกสภาองค์การบริหารส่วนตำบลสร้างถ่อน้อย ได้ตรวจสอบว่าเป็นไปตามที่ได้ประชาคมหรือไม่ โดยได้ตรวจสอบจากเอกสารที่ให้ หากมีข้อสงสัยให้ซักถามได้

-มีผู้ซักถามในรายการที่ไม่ชัดเจนและถูกต้องดังนี้

-นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 1 ได้ซักถามโครงการเสริมพื้นผิวจราจรบริเวณหลักบ้านให้มีรายละเอียดให้ชัดเจนถูกต้อง และสอบถามช่างว่าประมาณการขยายเขตไฟฟ้าแต่ละหมู่บ้านทำไมไม่เท่ากัน

-นายมนเทียน กองแก้ว นายช่างโยธาชำนาญงาน ได้รับว่าจะจัดทำรายละเอียดรวมทั้งยอดเงินให้ถูกต้องตามที่สมาชิกสภา อบต.สร้างถ่อน้อย หมู่ 1 ให้แก้ไข ส่วนเรื่องขยายเขตไฟฟ้าแต่ละหมู่บ้านที่ปรากฏในแผนไม่เท่ากันเพราะทางหมู่บ้านมีสายไฟฟ้าและดร๊อปไลน์อยู่แล้วจะใช้คำว่าขยายเขตไฟฟ้าส่องสว่าง จะราคาถูกกว่าขยายไฟฟ้าแรงต่ำพร้อมไฟส่องสว่าง

-นายวัลลภ คุณสัตย์ สมาชิกสภาองค์การบริหารส่วนตำบลสร้างถ่อน้อย หมู่ 6 ได้ฝากให้ปลัด อบต.สร้างถ่อน้อย ให้ตรวจสอบเอกสารให้ดีด้วยเพราะมีเจ้าหน้าที่ครบทุกตำแหน่งและมีผู้ช่วยด้วย พร้อมทั้งแนะนำให้ผู้ช่วยช่างจัดทำข้อมูลให้ครบทุกหมู่บ้านเวลาประชาคมจะได้รู้ว่าทำอะไร ที่ไหนในหมู่บ้าน

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ชี้แจงว่าเจ้าหน้าที่ได้ทำงานเอาใจใส่ดี แต่ก็มีข้อผิดพลาดบ้างก็ต้องขออภัยด้วย ครั้งต่อไปจะให้รองปลัดช่วยดูเอกสารให้

-นายณรงค์ฤทธิ์ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 11 อยากให้ทำขุดลอกฮ่องหมืองหนองคายว่าทำได้หรือไม่ เป็นโครงการอยู่ในลำดับที่ 50 โดยขอให้ดูแนวเขตให้ด้วย

-ประธานสภาองค์การบริหารส่วนตำบลสร้างถ่อน้อย บอกจะช่วย โดยให้ปลัด อบต.ทำหนังสือประสานกับทางอำเภอให้มาทำความเข้าใจกับเจ้าของที่ที่อยู่ในบริเวณฮ่องเหมือง

-นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ 12 ขอเพิ่มเติมแผนสี่ปี หน้า 34 โครงการขุดคลองรอบป่าดงใหญ่ ของบหน่วยงานอื่นและเพิ่มวัตถุประสงค์ให้ด้วย

-นายวิชิต สุขใจ สมาชิกสภาองค์การบริหารส่วนตำบลสร้างถ่อน้อย หมู่ 12 ได้ซักถามดังนี้

1. ขอให้ตรวจสอบเอกสารเนื่องจากโครงการหน้าที่ 27,28 ซ้ำซ้อนกันให้เอาออกให้ด้วย

2. ขอให้มีแผนเปลี่ยนแปลงท่อประปา 13 หมู่บ้าน เพราะใช้มานานแล้ว

-ประธานสภาองค์การบริหารส่วนตำบลสร้างถ่อน้อย ขอให้เป็นแผนของแต่ละหมู่บ้านขอมาก็แล้วกัน เพราะบางหมู่ก็ได้ท่อขยายเขตประปาแล้ว และเมื่อไม่มีสมาชิกสภาฯผู้ใดซักถามแล้ว ประธานสภาฯ จึงได้ขอมติที่ประชุม

-6-

**มติที่ประชุม เห็นชอบ ร่างแผนพัฒนาท้องถิ่นสี่ปี่ (พ.ศ. 2561 -2564) เพิ่มเติม/เปลี่ยนแปลง (ครั้งที่ 1/2561)**

**ระเบียบวาระที่ 5 เรื่อง อื่นๆ (ถ้ามี)**

มีสมาชิกสภาองค์การบริหารส่วนตำบลสร้างถ่อน้อย ได้ซักถามปัญหาต่างๆ ดังนี้

-นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ 12 ได้สอบถามดังนี้

1. อยากให้มีการประชาสัมพันธ์การตรวจหาสารเคมีในกระแสเลือด เพราะมาทราบภายหลังว่าได้ดำเนินการที่โรงพยาบาลส่งเสริมสุขภาพตำบล

2. ให้ซ่อมแซมท่อประปาแตก บริเวณหน้าบ้านนายมนตรี ซึ่งผู้รับเหมาทำแตกไว้ชาวบ้านไม่ได้ใช้น้ำในขณะนี้

3. สอบถามการอยู่เวรยามของ รสทป. ว่ามีไฟไหม้มากหรือน้อย ได้ทำสถิติไว้หรือไม่

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ชี้แจงว่าจะให้กองสาธารณสุขตามเรื่องการตรวจหาสารเคมีในกระแสเลือดให้ ส่วนเรื่องของท่อประปาแตกนั้นจะให้ช่างดำเนินการซ่อมแซมให้ และเรื่องการอยู่เวรยามของ รสทป. เพื่อเฝ้าระวังไฟป่า ถือว่ามีการไหม้มากกว่าปีก่อน แต่เรามีหน้าที่ดูแลรักษาก็ต้องดูแลต่อไป แต่เมื่อมีฝนมาป่าก็กลับมาเขียวดังเดิม

-นายสมพงษ์ อาศัย สมาชิกสภาองค์การบริหารส่วนตำบลสร้างถ่อน้อย หมู่ 7 ได้รับแล้วเรื่องการตรวจสารเคมี และแจ้ง อสม.ทางไลน์ และขอสายคร๊อปไลน์หน้าบ้านเพราะหลอดที่ติดไว้ยังไม่สว่าง

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย รับจะประสานกับไฟฟ้าให้

-นายวิชิต สุขใจ สมาชิกสภาองค์การบริหารส่วนตำบลสร้างถ่อน้อย หมู่ 12 สอบถามวัคซีนพิษสุนัขบ้า

-นายณัฐพล ศิริคุณ รองนายกองค์การบริหารส่วนตำบลสร้างถ่อน้อย ได้ชี้แจงว่าปศุสัตว์อำเภอบอกว่าไม่มียาฉีดวัคซีนพิษสุนัขบ้าตอนนี้ เนื่องจากขาดตลาด

**มติที่ประชุม รับทราบ**

-เมื่อไม่มีผู้ใดสงสัยหรือซักถามในประเด็นใดอีกแล้วประธานสภาองค์การบริหารส่วนตำบล สร้างถ่อน้อย จึงได้กล่าวได้ปิดประชุมเวลา 16.00 น.

ลงชื่อ ธนิต เสียงใส ผู้บันทึกรายงานการประชุม

(นายธนิต เสียงใส)

เลขานุการสภาองค์การบริหารส่วนตำบลสร้างถ่อน้อย

ลงชื่อ สมร มูลเพ็ญ กรรมการตรวจรายงานการประชุม

(นายสมร มูลเพ็ญ)

สมาชิกสภาองค์การบริหารส่วนตำบลสร้างถ่อน้อย หมู่ 12

-7-

ลงชื่อ บุญมา มาลาอุตม์ กรรมการตรวจรายงานการประชุม

(นายบุญมา มาลาอุตม์)

สมาชิกสภาองค์การบริหารส่วนตำบลสร้างถ่อน้อย หมู่ 10

ลงชื่อ อุทัย สมบูรณ์ กรรมการตรวจรายงานการประชุม

(นายอุทัย สมบูรณ์)

สมาชิกสภาองค์การบริหารส่วนตำบลสร้างถ่อน้อย หมู่ 9

ลงชื่อ สุวรรณ์ บุษย์จันทร์ ผู้ตรวจรายงานการประชุม

(นายสุวรรณ์ บุษย์จันทร์)

ประธานสภาองค์การบริหารส่วนตำบลสร้างถ่อน้อย